AIŠKINAMASIS RAŠTAS

Dėl Molėtų rajono savivaldybės visuomenės sveikatos rėmimo 2023 m. specialiosios programos patvirtinimo

1. Parengto tarybos sprendimo projekto tikslai ir uždaviniai:

Molėtų rajono savivaldybės visuomenės sveikatos rėmimo 2023 m. specialioji programa (toliau – Programa) yra visuomenės ir asmens sveikatinimo projektų finansavimo šaltinis. Programos paskirtis yra plėtoti visumą organizacinių, teisinių, ekonominių, techninių, socialinių ir medicinos priemonių, padedančių stiprinti visuomenės sveikatą, skatinti bendruomenės dalyvavimą sprendžiant sveikos gyvensenos klausimus. Programos lėšas sudaro savivaldybės biudžeto asignavimai, aplinkos apsaugos rėmimo specialiosios programos lėšos, savanoriškos fizinių ir juridinių asmenų įmokos, kitos teisėtai įgytos lėšos. Kiekvienais metais Lietuvos Respublikos sveikatos apsaugos ministro nustatyta tvarka Molėtų rajono savivaldybės tarybai yra pateikiama Programos ataskaita. Molėtų rajono savivaldybės bendruomenės sveikatos taryba siūlo patvirtinti šias prioritetines sritis: sveikatos stiprinimas (širdies ir kraujagyslių ligų profilaktika, onkologinių ligų profilaktika, fizinis aktyvumas, sveika mityba), psichikos sveikatos stiprinimas ir savižudybių prevencija, alkoholio, tabako ir kitų psichoaktyvių medžiagų vartojimo prevencija, užkrečiamų ligų profilaktika ir kontrolė, traumų ir nelaimingų atsitikimų prevencija, aplinkos sveikatinimas. Numatytos Programos priemonės suteiks galimybę Molėtų rajono gyventojams dalyvauti sveikatinimo ir ligų prevencijos projektuose, įgyvendinti imunoprofilaktikos ir užkrečiamų ligų profilaktikos priemones, aplinkos sveikatinimo priemones. Įgyvendinat „Koordinuotai mokiniams teikiamų švietimo pagalbos, socialinių ir sveikatos priežiūros paslaugų modelio diegimas Molėtų rajone“ projektą vaikams, turintiems specialiųjų ugdymosi poreikių, bus suteiktos galimybės gauti ergoterapeuto ir kineziterapeuto paslaugas.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Programa suteiks galimybę Molėtų rajono gyventojams dalyvauti sveikatinimo ir ligų prevencijos projektuose, pašalins sveikatai nepalankius šaltinius. Bus taikomos imunoprofilaktikos priemonės ir užkrečiamųjų ligų profilaktikos priemonės.

1. Lėšų poreikis ir jų šaltiniai:

Iš viso programai skirta 14,9 tūkst. Eur. Programos lėšų šaltinis- Aplinkos apsaugos rėmimo specialiosios programos lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.